Source: http://www.bihon.ro/au-fost-aproape-de-doua-victorii/1276505
Timestamp: 2018-07-19 08:13:55+00:00

Document:
Au fost aproape de două victorii - BIHON
Au fost aproape de două victorii
la	15. aprilie 2013 09:08	 Reactualizat la:	 15. aprilie 2013 09:15
Baschetbaliştii orădeni au câştigat primul meci	- © FOTO: OradeaBestPhoto
CSM Oradea şi U Mobitelco se află la egalitate după primele două meciuri din sferturi.
CSM Oradea a obtinut prima victorie in playoff
Baschetbaliştii orădeni au înregistrat prima lor victorie la un turneu play-off, la a patra participare, după opt ediţii petrecute în prima divizie. CSM Oradea a mai jucat până acum de trei ori în play-off (de două ori cu CSU Asesoft şi o dată cu Gaz Metan), dar nu a câştigat niciun meci în această fază a competiţiei.
Sâmbătă, orădenii au dispus de U Mobitelco, scor 77-63, după un meci pe care l-au dominat cu destulă autoritate. Antrenorul Cristian Achim l-a lăsat în afara lotului pe pivotul Topcov, dorind să dea un plus de viteză jocului echipei. Gazdele au început mai greu partida, U Mobitelco având avantaj după primul sfert, scor 11-15. A urmat un sfert secund excelent pentru echipa noastră, care a trecut la conducere, pe fondul unui joc defensiv foarte bun, scor la pauză 34-27. Orădenii au păstrat iniţiativa şi în următoarele două sferturi, iar U Mobitelco nu s-a regăsit. Echipa orădeană şi-a mărit avantajul până la final, scor 77-63.
Ne-a bătut Silvăşan
Cea de-a doua partidă, disputată duminică după-amiază, a fost dramatică şi s-a încheiat cu succesul la limită al clujenilor, scor 67-68. De data aceasta, CSM a început mai bine şi a condus după primul sfert, scor 18-17, dar clujenii au dominat sfertul secund, având avantaj la pauză, scor 30-35. Gazdele s-au dezlănţuit în sfertul trei, în care oaspeţii n-au marcat decât şase puncte. CSM Oradea conducea cu 47-41 înaintea ultimului sfert şi era atât de aproape de a doua victorie. Din păcate, ineficienţa în jocul ofensiv ne-a costat în sfertul patru. Orădenii n-au marcat decât două puncte timp de cinci minute şi clujenii au preluat inţiativa. Mai mult, oaspeţii au punctat ucigător prin aruncări de la distanţă, prin Silvăşan (2) şi Djapa. Echipa noastră a replicat prin reuşite similare ale Dillon şi Franklin, scor 61-67. Ultimul minut a fost extrem de tensionat. Gazdele au avut tăria să recupereze şi au egalat când mai erau şapte secunde, scor 67-67. Barnette a primit apoi două „libere”, marcând o dată, scor 67-68, iar Dillon a avut patru secunde pentru un ultim atac. Orădeanul a pătruns şi a fost blocat, arbitrii considerând că nu trebuie să fluiere fault. U Mobitelco a egalat astfel scorul după un meci pe muchie de cuţit. Vor urma două meciuri la Cluj-Napoca, programate la finele săptămânii viitoare.
Achim: „Regret că am ratat astăzi victoria”
Antrenorul CSM Oradea, Cristian Achim a fost vizibil afectat de eşecul din jocul de duminică. „Clujul nu ne-a surprins cu nimic. Ei pot juca doar apărându-se agresiv şi aruncând de la distanţă în faza de atac. În primul meci am reuşit să le anihilăm destul de bine jocul şi cred că am meritat victoria. Din păcate, astăzi (dumincă, n.r.) nu am mai izbutit acest lucru. Regret foarte mult că nu am putut să le oferim două victorii minunaţilor noştri suporteri. U Mobitelco este, o spun încă o dată, o echipă deosebit de valoroasă, care poate chiar să câştige titlul în acest sezon. Noi nu ne considerăm însă învinşi. Urmează alte două meciuri la Cluj, unde mergem să ne jucăm şansa. Consider că putem să câştigăm în deplasare, aşa cum s-a întâmplat şi în turul sezonului regulat.
Arena „Antonio Alexe. Spectatori: circa 2.000
CSM Oradea – U Mobitelco 77-63 (11-15, 23-12, 17-16, 26-20) – meciul 1
CSM Oradea: Comagic 9, Stefanovic, Lupusavei, Maric 10 (1×3), Paşca 1, Pesic 16 (1), Dillon 14 (1), Lázár 4, Ţîbîrnă 6, Franklin 17 (1). Nu au jucat Hora, Ciordaş. Antrenor: Cristian Achim
U Mobitelco: Barnette 8, Nikolov 3 (1), Baciu, Ross 14 (1), Djapa 24 (3), Silvăşan, Wright 13, Nakic, Paul 1. Nu au jucat Pop, Pogăcean. Antrenor: Niksa Bavcevic
Arbitri: Laurenţiu Grigoraş – Alin Faur, Sorin Drugău. Comisar FR Baschet: Marius Marinescu
Descalificări pentru 5 faulturi personale: Comagic (‘39), Stefanovic (‘39) / Ross (‘39), Barnette (‘40), Djapa (‘40)
CSM Oradea – U Mobitelco 67-68 (18-17, 12-18, 17-6, 20-27) – meciul 2
CSM Oradea: Comagic 8, Stefanovic 4, Lupusavei 6 (2×3), Maric 8 (1), Pesic 4, Dillon 9 (1), Ţîbîrnă 13 (1), Franklin 15 (2), Paşca. Nu au jucat: Hora, Lázár, Ciordaş. Antrenor: Cristian Achim
U Mobitelco: Barnette 5, Nikolov 4, Ross 13 (2), Djapa 5, Silvăşan 21 (3), Wright 16 (2), Paul 4 (1). Nu au jucat: Pop, Pogăcean, Nakic, Baciu. Antrenor: Niksa Bavcevic
Arbitri: Marius Ciulin – Cosmin Prişcă, Bukaresti László. Comisar FR Baschet: Radu Bucerzan
Taguri: csm oradea, liga nationala, meciul 2, playoff, u mobitelco cluj

References: CSM 

CSM 
 CSM 
 CSM 
 CSM 
 CSM 

CSM 

CSM 

CSM 

CSM 
 csm